הובזאורוס

הובזאורוס (שם מדעי: Hovasaurus) הוא סוג זוחל קדום מקבוצת הדיאפסידה אשר הותאם לחיים בים. הוא חי בין סוף הפרם לתחילת הטריאס לפני 253-249.7 מיליון שנה והוא מבין המעטים שביצורים ששרדו את הכחדת הפרם הגדולה. הוא חי במדגסקר הקדומה ונקרא על שם ההובה (Hova), מעמד האיכרים המלגשי.

ההובזאורוס היה זוחל מוזר באורך 50 ס"מ שהיה בעל זנב בשרני גדול שלקח שני שלישים מאורכו, ראש דמוי-לטאה וחוליות רחבות. היו לו גפיים קצרות בעלות קרומים והוא הותאם לשחייה בנהרות ואגמים. בבטנו של הזוחל נמצאו מעל 50 אבני גסטרולית - אבנים אותם בולעים יצורי מים גדולים כמו תנינים וכלבי ים כדי למנוע ציפה ולעזור להם בעיכול. הוא ניזון מדגים אחריהם רדף בעזרת זנבו ששימש כהגה.

למרות מראהו הלטאי או הנחשי הוא לא היה מאוד קרוב לקשקשאים המודרניים ולמעשה אין לו כל קרובים מודרניים. אחרוני זוחלים אלה נכחדו עד אמצע תור הטריאס.

קישורים חיצוניים

דיאפסידים פרהיסטוריים
בעלי חיים שחיו בפרם באפריקה
בעלי חיים שחיו בטריאס בהודו ובמדגסקר
זוחלים ימיים פרהיסטוריים
זוחלים מעידן הפלאוזואיקון
מדגסקר: מאובנים
מאובני טקסונים שתוארו ב-1926